Ingkang kawula aturakên dhumatêng ing parentah agêng kangjêng tuwan, kala ing dintên Sênèn tanggal kaping 14 wulan Arwah taun Jimawal 1765, wanci enjing kawula dipun pêndhêt bêrah dhatêng tiyang Cina, awasta Sêngkèk Tio Èk, rencangipun Babah Tio Owah, pak apyun tanah ing Kaduwang, ingkang kawula bêkta awarni gêndhis batu manisan tèh kalihan saruwal rasukan. Kawula sunggi dados sasunggèn. Lumampah dhatêng ing Kawisbangun dipun bêrahi kawan wang, kawula lajêng lumampah kalih Sêngkèk Tio Èk. Dumugi wontên margi wana ing Karandhon, sakilèn dhusun Karandhon padhêkahanipun siti dhusun ing Klalung, bawah dalêm ing kadospatèn kaprabon kaprangwadanan. Ing ngajêng andhèrèk